### | | | | --- | --- | | | | | --- | | **Teknik- og Miljøudvalget** 7. november 2019 Sagsnr. 710-2018-23867 Dok.nr. 710-2019-223526 Else Ravn | | 70.                 Handicappolitik 2020-2023 - høring - Åbent

###

|  |  |
| --- | --- |
| Tidl. politisk behandling |  |
| Forventet sagsgang | AU, PU, SS-U, KF-U, BS-U, TM-U, ØK, BY, høring, AU, PU, SS-U, KF-U, BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til
Favrskov Kommunes Handicappolitik for 2020-2023. Forslaget sendes i høring hos
Handicaprådet og Ældrerådet.

Politikken afløser den gældende handicappolitik, som blev
vedtaget i 2013.

Handicappolitikken tager udgangspunkt i [adresse]
vision om, at kommunen skal være et godt sted at arbejde, bo og leve for alle
borgere. Den nye handicappolitik bygger – ligesom den tidligere udgave af
handicappolitikken – på FN’s handicapkonvention, principperne i Dansk
Handicappolitik og den gældende lovgivning på området.

Med handicappolitikken vil Byrådet bidrage til at sikre, at
borgere med et fysisk eller psykisk handicap – i alle aldre – får mulighed for
at leve et så almindeligt liv som muligt. Det vil sige med samme rettigheder og
muligheder som kommunens øvrige borgere.

Politikken er inddelt i følgende temaer:

·
Selvstændighed og troen på muligheder

·
Et godt hverdagsliv for alle børn og unge

·
Mulighed for uddannelse og job

·
Aktivt fritidsliv og fællesskaber

·
Tilgængelighed til at bevæge sig frit.

Forslag til Favrskov Kommunes Handicappolitik 2020-2023 er
vedlagt som bilag.

**VURDERING**

Social og Sundhed vurderer, at politikken vil kunne udgøre
et værdifuldt fælles fundament for indsatsen og samarbejdet på handicapområdet.
Det gælder både inden for den kommunale organisation og i relationen til bl.a.
pårørende, frivillige og virksomheder. Politikken vil være med til at sikre
lige muligheder, udvikling og gode tiltag for borgere med et fysisk eller
psykisk handicap.

Handicappolitikken gælder for alle politiske fagudvalg og
forvaltninger, der hver især er ansvarlige for, at de handicappolitiske
visioner udmøntes og tænkes ind i varetagelsen og udviklingen af opgaverne på
de respektive områder.

Handicappolitikken skal derfor ses i sammenhæng med vedtagne
planer og politikker i [adresse], som fx beskæftigelsesplanen, Børne- og
Ungepolitikken, Sundhedspolitikken mv. Politikken er også i overensstemmelse
med det fælles kommunale rammepapir for voksenhandicapområdet, som Byrådet
vedtog 26. september 2017.

Social og Sundhed vurderer, at handicappolitikken således
vil sætte fælles retning og blive en del af den almindelige praksis på alle
fagområder i [adresse].

**ØKONOMI**

Handicappolitikken 2020-2023 har ingen umiddelbare
økonomiske konsekvenser, men planlægges udmøntet inden for de eksisterende
økonomiske rammer. Skulle der være indsatser i udmøntningen af
handicappolitikken, som kræver yderligere finansiering, vil disse blive
fremlagt som en del af den almindelige budgetproces.

**INDDRAGELSE**

Handicappolitikken er resultatet af en længerevarende
proces, hvor både interne og eksterne aktører har bidraget.

Ultimo 2018 meldte forvaltningerne hver især temaer ind med
henblik på at forny handicappolitikken. Disse temaer samt processen for
fornyelse af politikken blev drøftet med Handicaprådet primo 2019.

Forslaget til den nye handicappolitik er herefter udarbejdet
af en arbejdsgruppe på tværs af kommunens forvaltninger med løbende inddragelse
af Handicaprådet.

Et første udkast med emner til
en fornyet handicappolitik blev drøftet på et dialogmøde 19. august 2019. Her
var en bredere kreds af repræsentanter for brugere, pårørende, relevante
organisationer og virksomheder inviteret. På mødet deltog Handicaprådet, øvrige
repræsentanter fra handicaporganisationer og Frivilligcentret samt relevante
chefer og ledere fra [adresse].

Blandt de mange input fra
dialogmødet fyldte følgende især:

·
Det skal være tydeligt, at politikken
omfatter borgere med både et fysisk eller et psykisk handicap.

·
Det er vigtigt at fokusere på
borgernes sundhed, ressourcer og interesser.

·
Der er behov for at udvide
mulighederne for og udbrede kendskabet til frivillige fællesskaber og
fritidstilbud for borgere med et handicap.

·
Der er brug for at styrke indsatserne
i forhold til folkeskoler, uddannelsesmuligheder og jobåbninger for borgere med
et handicap.

Input fra dialogmødet blev
efterfølgende indarbejdet og betonet yderligere i det endelige forslag til
Handicappolitikken 2020-2023.

Social og Sundhed foreslår, at
Byrådet sender forslaget til handicappolitik 2020-2023 i høring hos
Handicaprådet og Ældrerådet med frist for indsendelse af høringssvar 11.
december 2019.

**INDSTILLING**

Direktøren for Social og
Sundhed indstiller til Byrådet:

1.    At forslag til handicappolitikken 2020-2023 godkendes og
sendes i høring.

**BESLUTNING**

**Bilag**

|  |  |
| --- | --- |
| Forslag til Handicappolitik 2020-2023 | 710-2019-220690 |